CELEX: 32013R0385
Language: lt
Date: 2013-04-22 00:00:00
Title: 2013 m. balandžio 22 d. Komisijos įgyvendinimo reglamentas (ES) Nr. 385/2013 dėl tam tikrų prekių klasifikavimo Kombinuotojoje nomenklatūroje

27.4.2013   
            
            
               LT
            
            
               Europos Sąjungos oficialusis leidinys
            
            
               L 117/10
            
         KOMISIJOS ĮGYVENDINIMO REGLAMENTAS (ES) Nr. 385/2013
   2013 m. balandžio 22 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 22 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Produktas, kurį sudaro 25 iš neaustinės medžiagos pagamintos maždaug 15 × 20 cm dydžio servetėlės, supakuotos į mažmeninei prekybai skirtą plastikinį maišelį.
                  Servetėlės įmirkytos, be kitų medžiagų, vandeniu, sojų aliejumi, saldžiųjų migdolų (Prunus dulcis) aliejumi, cetilo alkoholiu, ksantano derva, kvepalais ir (arba) kvapiosiomis medžiagomis, citroneloliu, geranioliu, gliceroliu, tetranatrio EDTA ir dinatrio kokoamfodiacetatu.
                  Remiantis pateikta informacija, produktas naudojamas makiažui nuvalyti, normaliai ir mišriai odai tonizuoti ir valyti.
               
               
                  3304 99 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, VI dalies 2 pastaba, 33 skirsnio 4 pastaba bei KN kodus 3304 ir 3304 99 00 atitinkančiais prekių aprašymais.
                  Produkto sudėtyje esanti paviršinio aktyvumo medžiaga (dinatrio kokoamfodiacetatas) nenulemia esminio produkto požymio, nes ji veikia tik kaip emulsiklis. Todėl produktas nepriskirtinas 3401 pozicijai (taip pat žr. Suderintos sistemos paaiškinimų 3401 pozicijos paaiškinimų c išimtį).
                  33 skirsnio 4 pastaba netaikytina, nes esminis produkto požymis yra odos priežiūra. Todėl produktas nepriskirtinas ir 3307 pozicijai.
                  Kadangi produktas naudojamas makiažui nuvalyti, odai tonizuoti ir valyti, jis yra odos priežiūros preparatas (taip pat žr. Suderintos sistemos paaiškinimų 3304 pozicijos paaiškinimus).
                  Todėl produktas klasifikuotinas kaip odos priežiūros preparatas ir priskirtinas 3304 pozicijai.